Pekan, Pahang

Daerah Pekan merupakan sebuah daerah di negeri Pahang. Daerah Pekan terletak di timur negeri Pahang dan berkeluasan  yang merangkumi 11 buah mukim. Pusat pentadbiran daerah ini terletak di Pekan, bandar diraja Pahang.

 Etimologi 
Perkataan "Pekan" dipercayai berasal daripada sejenis bunga yang dipanggil bunga Pekan yang banyak tumbuh menjalar di tebing Sungai Pahang. Bunganya berwarna putih seperti bunga Melur, namun bunga itu sudah tidak dapat dijumpai pada hari ini.

 Pentadbiran 
tiada|thumb|311x311px|Peta daerah Pekan
Daerah Pekan ditadbir satu pihak berkuasa tempatan iaitu Majlis Perbandaran Pekan yang berpusat di Bandar Pekan. Daerah ini terbahagi kepada 11 buah mukim, sebuah bandar dan dua buah pekan. 
 Pecahan pentadbiran 
 Mukim Bebar
 Mukim Ganchong
 Mukim Kuala Pahang
 Mukim Langgar
 Mukim Lepar
 Mukim Pahang Tua
 Mukim Pekan
 Mukim Penyor
 Mukim Pulau Manis
 Mukim Pulau Rusa
 Mukim Temai

 Bandar Pekan
 Pekan Kuala Pahang
 Pekan Nenasi

 Geografi 
Daerah Pekan terletak di timur negeri Pahang bersempadan dengan daerah Rompin di selatan dan barat, Maran di barat laut, Kuantan di selatan dan Laut China Selatan di timur. Daerah ini berkeluasan .

Bentuk muka bumi daerah ini terdiri daripada dataran tanah pamah khususnya di sekitar pesisir pantai dan bahagian tengah serta selatan daerah.  Bentuk muka bumi daerah ini juga terdiri daripada dataran berbukit di sekitar barat laut daerah dengan ketinggian tertinggi mencapai . Purata ketinggian daratan di daerah ini ialah 

 Demografi 
Berdasarkan bancian Malaysia 2020 jumlah penduduk di Daerah Pekan ialah seramai 121,158 orang dengan kepadatan penduduk 32 orang perkilometer persegi yang dikategorikan sebagai taburan penduduk jarang. Majoriti penduduk di daerah ini merupakan Bumiputera, membentuk lebih 96 peratus penduduk. Kaum kedua terbesar merupakan kaum Cina diikuti India. Lebih enam peratus penduduk merupakan bukan warganegara.

Nisbah penduduk lelaki kepada penduduk wanita ialah 0.9. Terdapat 33,125 tempat kediaman dengan sebanyak 32,130 isi rumah. Purata saiz isi rumah pula dicatatkan seramai empat orang dalam sebuah rumah. Lebih 85 ribu penduduk dalam kalangan umur bekerja, 29 ribu dalam golongan muda dan selebihnya enam ribu orang merupakan warga tua.
KewarganegaraanKaumJumlahWarganegara MalaysiaBumiputera108,706Lain-lain1,667Cina1,471India1,077Bukan warganegaraN/A8,237

 Agama 
Majoriti penduduk di daerah Pekan beragama Islam yang terdiri daripada penduduk berbangsa Melayu dan beberapa etnik lain. Penduduk tidak beragama membentuk komuniti kedua terbesar iaitu lebih 10 peratus dari keseluruhan penduduk. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Hindu yang majoritinya terdiri daripada penduduk berbangsa India diikuti agama Kristian dan lain-lain.

 Rujukan 
Pekan